Gamma Ray

**Gamma Ray** je njemački power metal bend. Osnovao ga je Kai Hansen, Helloweenov gitarist, pjevač i tekstopisac.

## Biografija

Gamma Ray je osnovao Kai Hansen kao prvi solo projekt nakon odlaska iz Helloweena. Prvi album *[[Heading for Tomorrow]]* izd 1990. je postigao uspjehe u Njemačkoj i Japanu. Ubrzo po završetku snimanja prvog albuma, Gamma Ray su morali odgoditi svoje koncerte zbog odlaska bubnjara, Mathiasa Burchardta, koji se odlučio posvetiti fakultetu. Zamjenio ga je Uli Kusch, donedavni bubnjar Helloweena. Bend je tada nastupao u sljedećoj postavi: Ralf Scheepers vokal, Dirk Schlächter gitara, Uwe Wessel bas, Uli Kusch bubnjevi i Kai Hansen gitara. Album *[[Sigh No More]]* snimaju iste godine. Stil se dosta razlikuje od prvog albuma, a tekstovi su jako depresivni jer su rađeni na temu Zaljevskog rata koji se istodobno odvijao. 1992. bend napušta ritam sekcija (Kusch i Wessel), a zamijenjeni su dvojicom mladih glazbenika iz njemačkog demo benda *Anesthesia*, Thomasom Nackom i Jan Rubachom.

Uz to, Gamma Ray počinju graditi svoj studio, tako da sljedeći album počinju snimati tek 1993. Naučivši se na vlastitim greškama, budući da prijašnji album nije bio baš dobro prihvacen, albumom *[[Insanity and Genius]]* Gamma Ray se vraća na pravi power metal (u ono doba poznat kao "melodic speed metal"), a album svoju promociju dobiva na *Melodic Metal Strikes Back* festivalima. Održana su četiri koncerta pod tim nazivom, a snagu *melodic* metala predstavljaju Gamma Ray, Hellicon, Rage i Conception. Cijeli nastup u Hamburgu se snima i Gamma Ray izdaje video *Lust For live*, koji je izdan i na CDu *The Power of Metal* koji dijele s ostalim bendovima koji su nastupali na *Melodic Metal Strikes Back*.

Točno uoči snimanja novog albuma, javljaju se novi problemi. Ralf Scheepers napušta bend, jer je htio konkurirati za upražnjeno mjesto pjevača Judas Priesta. Dužnost prvog vokala je preuzeo Kai Hansen. Zbog tih komplikacija, sljedeći album je svijetlo dana ugledao 1995. pod nazivom *[[Land of the Free]]*. Nisu svi bili oduševljeni tim potezom, jer su svi čuli Helloweenov *[[Walls of Jericho]]* gdje Kai kao vokal nije baš briljirao. Nakon izlaska albuma sve sumnje su bile uklonjene, i svi su se mogli uvjeriti u golemi i osvježavajući napredak Hansenovog vokala. Na albumu se pojavljuje i Michael Kiske pjevajući na *Time To Break Free*. Bend uskoro odlazi na veliku europsku turneju, s koje se vraćaju sa materijalom za novi *live* album, *[[Alive 95]]*, koji stiže u prodavaonice 1996. Ubrzo iz benda odlaze Rubach i Nack, te bend dolaze talentirani gitarist Henjo Richter i bubnjar Dan Zimmermann. Snimanje sljedećeg albuma, petog po redu, započinje u ožujku 1997. i u svibnju izlazi singl *[[Valley Of The Kings]]* na kojemu se nalazi i jedna pjesma koju je Hansen napisao za Iron Savior. Novi album uskoro dolazi u prodavaonice pod nazivom *[[Somewhere Out in Space]]* (prvotno nazvan *Man, Martians & Machines*). Album je inspiriran filmom *[[2001: A Space Odyssey (1968)|Odiseja 2001]]*, i po mnogima smatran najboljim Gamma Ray albumom do danas. To je bio najbrži i najmelodičniji album koji su Gamma Ray napravili dotad. 1999. izlazi album *[[Powerplant]]*. Album je ponovno konceptualan, inspiriran svemirom i završetkom jednog tisućljeća, a i znakovito završava pjesmom *Armageddon*. Ovaj put za crtež na omotu je bio zaslužan Derek Riggs, koji se proslavio omotima za Iron Maiden i njihovom maskotom *Eddijem*. 2000. Gamma Ray se odlučuje za *best of* album. U konačnici se album sastojao od dva CD-a, od kojih su većina bile ponovne snimke starih pjesama, a nazvan je *[[Blast From The Past]]*. 2001. godine izdaju album *[[No World Order!]]* i nastavljaju sa serijom koncepciranih albuma – ovaj put progovaraju o tajnom redu *Illuminati*, te ubrzo nakon velike turneje na kojoj su prvi put posjetili SAD i Kanadu i izdaju *live* album *[[Skeletons in the Closet]]*. 2005. u prodaju je pušten album *[[Majestic]]*.

Najnoviji album *[[Land of the Free II]]* je pušten u prodaju 19. studenog 2007. Po izdavanju albuma, Gamma Ray su bili "specijalni gosti" na turneji Helloweena "Hellish Tour". Alessio Gori, klavijaturist i pjevač benda Flashback of Anger, je svirao klavijature u toku turneje.

## Sastav

### Sadašnja postava
* Kai Hansen - vokal, gitara
* Henjo Richter - gitara
* Dirk Schlächter - bas
* Dan Zimmermann - bubnjevi

### Bivši članovi
* Uwe Wessel - bas
* Ralf Scheepers - vokal
* Jan Rubach - bas
* Mathias Burchard - bubnjevi
* Uli Kusch - bubnjevi
* Thomas Nack - bubnjevi

TimeAxis = orientation:horizontal format:yyyy
ImageSize = width:900 height:250
PlotArea = width:700 height:200 bottom:20 left:20

Colors =
  id:canvas value:rgb(0.97,0.97,0.97)
  id:grid1  value:rgb(0.86,0.86,0.86)
  id:grid2  value:gray(0.8)
  id:bars   value:rgb(0.96,0.96,0.6)
  id:bg     value:white
  id:2color value:rgb(1,1,0.6)

BackgroundColors = canvas:bg

Period = from:1989 till:2007
ScaleMajor = unit:year increment:1 start:1989 gridcolor:grid1

BarData=
  barset:Bandmembers

PlotData=

# set defaults
  width:20 fontsize:m textcolor:black align:left anchor:from shift:(10,-4) color:bars

  barset:Bandmembers

  from:1989 till:2007 text:"Kai Hansen" 
  color:2color from:1990 till:2007 text:"Dirk Schlachter"
  from:1989 till:1994 text:"Ralf Scheepers" 
  color:2color from:1989 till:1993 text:"Uwe Wessel"
  from:1993 till:1997 text:"Jan Rubach" 
  color:2color from:1997 till:2007 text:"Henjo Richter"
  from:1989 till:1990 text:"Mathias Burchard"
  color:2color from:1990 till:1992 text:"Uli Kusch"
  from:1992 till:1997 text:"Thomas Nack"
  color:2color from:1997 till:2007 text:"Dan Zimmerman"
  


## Diskografija
### Albumi
* *[[Heading for Tomorrow]]* - (1990.)
* *[[Sigh No More]]* - (1991.)
* *[[Insanity and Genius]]* - (1993.)
* *[[Land of the Free]]* - (1995.)
* *[[Alive '95]]* - (1996.)
* *[[Somewhere Out in Space]]* - (1997.)
* *[[Powerplant]]* - (1999.)
* *[[Blast from the Past]]* - (2000.)
* *[[No World Order]]* - (2001.)
* *[[Skeletons in the Closet]]* - (2003.)
* *[[Majestic]]* - (2005.)
* *[[Land of the Free II]]* - (2007.)
* *[[To the Metal!]]* - (2010.)
* *[[Empire of the Undead]]* - (2014.)

### Singlovi
* *Heaven Can Wait* - (1990.)
* *Who Do You Think You Are* - (1990.)
* *Future Madhouse* - (1993.)
* *Rebellion In Dreamland* - (1995.)
* *Silent Miracles* - (1995.)
* *Valley Of The Kings* - (1997.)
* *Heaven Or Hell* - (2001.)

### Kompilacije
* *Heading For The East* - (1991.)
* *Lust For Live* - (1994.)

## Vanjske veze
* Službena stranica